wickkiey/tamil-wikipedia-chunked huggingface dataset:
# மூன்றாம் இன்டெப்

**மூன்றாம் இன்டெப்** (**Intef III**) எகிப்தின் முதல் இடைநிலைக் காலத்தில் பண்டைய எகிப்தை கிமு 2069 முதல் கிமு 2061 முடிய 8 ஆண்டுகள் ஆண்ட 11-ஆம் வம்சத்தின் மூன்றாம் பார்வோன் ஆவார். மன்னர் இரண்டாம் இன்டெப்-அரசி நெபெரு-கயேத்திற்கு பிறந்த மூன்றாம் இன்டெப்பின் உடன்பிறந்தவர் இரண்டாம் இன்டெப் ஆவார். இவரது மகன் இரண்டாம் மெண்டுகொதேப் ஆவார்.  
மூன்றாம் இன்டெப் தெற்கு எகிப்தையும், பத்தாம் வம்சத்தவர்கள் ஆண்ட வடக்கு எகிப்தியப் பகுதிகளை வென்று ஆண்டவர். மன்னர் மூன்றாம் இன்டெப் தெற்கு எகிப்தின் எலிபென்டைன் தீவு பகுதியில் சில கட்டுமானங்களை மேற்கொண்டார். மூன்றாம் இன்டெப்பின் கல்லறை எல்-தாரிப் நகரத்தின் அகழாய்வின் போது கண்டுபிடிக்கப்பட்டது.
# மூன்றாம் இன்டெப்

## இதனையும் காண்க

- எகிப்திய பார்வோன்கள்
- பண்டைய எகிப்திய அரசமரபுகள்
- எகிப்தின் வரலாறு
# வார்ப்புரு:Infobox card game

}|alt=}}}
| caption = }}
| label1 = தோற்றம்
| data1 = }
| label2 = மாற்று பெயர்கள்
| data2 = }
| label3 = மாற்று பெயர்
| data3 = }
| label4 = Named variants
| data4 = }}
| label5 = Named variant
| data5 = }
| label6 = Designer
| data6 = }
| label7 = Designers
| data7 = }
| label8 = Publisher
| data8 = }
| label9 = Publishers
| data9 = }
| label10 = Release date
| data10 = }
| label11 = வகை
| data11 = }
| label12 = Family
| data12 = }}
| label13 = ஆட்டக்காரர்கள்
| data13 = }
| label14 = Skills required
| data14 = }
| label15 = Skill required
| data15 = }
| label16 = வயது வரம்பு
| data16 = }
| label17 = சீட்டுகள்
| data17 = }
| label18 = Deck
| data18 = }
| label19 = விளையாடும் முறை
| data19 = }
| label20 = Card rank (highest first)
| data20 = }
| label21 = விளையாடும் நேரம்
| data21 = }
| label22 = சீரற்ற வாய்ப்பு
| data22 = }
| header23 =
| data24 = }
| label25 = Website
| data25 = }}
| below = }
}}<noinclude>  
</noinclude>
# கார்ட்டீசியன் பெருக்கற்பலன் (கோட்டுருவியல்)

கோட்டுருவியலில் *G* மற்றும் *H* ஆகிய இரு கோட்டுருக்களின் **கார்ட்டீசியன் பெருக்கற்பலன்** (*Cartesian product*) *G* <math>\square</math> *H* என்பது பின்வருமாறு அமையும் கோட்டுருவாகும்
- *G* <math>\square</math> *H* இன் முனைகளின் கணமானது *G* மற்றும் *H* கோட்டுருக்களின் முனை கணங்களின் கார்ட்டீசியன் பெருக்கற்பலன்.
::*V*(*G* <math>\square</math>) = *H* *V*(*G*) × *V*(*H*);  
- *u* = *v* மற்றும் *u' * , *v' * இரண்டும் *H* இல் அடுத்துள்ள முனைகளாக
:::**அல்லது**
:*u' * = *v' * மற்றும் *u* , *v* இரண்டும் *G* இல் அடுத்துள்ள முனைகளாக
:::இருந்தால், இருந்தால் மட்டுமே
- (*u,u' *) , (*v,v' *) இரண்டும் *G* <math>\square</math> *H* இல் அடுத்துள்ள முனைகளாக இருக்கும்.  
சிலசமயங்களில் கோட்டுருக்களின் பெருக்கற்பலன் "பெட்டிப் பெருக்கம்" (*box product*) எனவும் அழைக்கப்படுகிறது [Harary 1969].  
(*F* <math>\square</math> *G*) <math>\square</math> *H* மற்றும் *F* <math>\square</math> (*G* <math>\square</math> *H*) கோட்டுருக்கள் இரண்டும் இயல்பாகவே சம அமைவியமுடையது என்பதால் அவற்றின் கார்ட்டீசியன் பெருக்கல் சேர்ப்புப் பண்பு உடையது.
:: (*F* <math>\square</math> *G*) <math>\square</math> *H* = *F* <math>\square</math> (*G* <math>\square</math> *H*)  
கோட்டுருக்களின் சம அமைவிய சமானப் பகுதிகளின் மீது வரையறுக்கப்படும்போது கார்ட்டீசியன் பெருக்கல் செயலி பரிமாற்றுத்தன்மை கொண்டது; *G* <math>\square</math> *H* மற்றும் *H* <math>\square</math> *G* இரண்டும் வலிமையாக சம அமைவியமுடையது. ஆனால் பெயரிடப்பட்ட கோட்டுருக்களின் மீது வரையறுக்கப்படும் செயலியாக இது பரிமாற்றுத்தன்மையற்றது.
# கார்ட்டீசியன் பெருக்கற்பலன் (கோட்டுருவியல்)

## வரலாறு

இன் கூற்றுப்படி கோட்டுருக்களின் கார்ட்டீசியன் பெருக்கற்பலன் 1912 ஆம் ஆண்டில் ஆல்பிரட் நார்த் வொய்ட்ஹெட் மற்றும் ரசலால் வரையறுக்கப்பட்டது. பின்னர் ஆஸ்திரேலியக் கணிதவியலாளர் "ஜெர்த் சபிதுசு"வால் மீண்டும் கண்டறியப்பட்டது.
# கார்ட்டீசியன் பெருக்கற்பலன் (கோட்டுருவியல்)

## எடுத்துக்காட்டுகள்

- இரு விளிம்புகளின் கார்ட்டீசியன் பெருக்கல் நான்கு முனைகளுடைய சுழற்சி கோட்டுரு
::K<sub>2</sub> <math>\square</math> K<sub>2</sub> = C<sub>4</sub>.
- K<sub>2</sub> மற்றும் பாதை கோட்டுருக்களின் கார்ட்டீசியன் பெருக்கல் ஒரு ஏணி கோட்டுரு.
::K<sub>2</sub> <math>\square</math> P<sub>n</sub>
- இரு பாதை கோட்டுருக்களின் கார்ட்டீசியன் பெருக்கல் ஒரு கட்டக் கோட்டுரு
- *n* விளிம்புகளின் கார்ட்டீசியன் பெருக்கல் ஒரு மீகனசதுரம்
:: <math>(K_2)^{\square n} = Q_n.</math>
: இரு மீகனசதுரக் கோட்டுருக்களின் கார்ட்டீசியன் பெருக்கல் மற்றொரு மீகனசதுரக் கோட்டுரு.
::Q<sub>i</sub> <math>\square</math> Q<sub>j</sub> = Q<sub>i+j</sub>.
- இரு இடைநிலைமுனை கோட்டுருக்களின் கார்ட்டீசியன் பெருக்கல் மற்றொரு இடைநிலைமுனை கோட்டுரு.
- K<sub>2</sub> மற்றும் C<sub>n</sub> இரண்டின் கார்ட்டீசியன் பெருக்கல் n-பட்டகத்தின் முனைகள் மற்றும் விளிம்புகளின் கோட்டுரு
- இரு முழுக்கோட்டுருக்களின் கார்ட்டீசியன் பெருக்கல் ரூக்கின் கோட்டுரு.
# கார்ட்டீசியன் பெருக்கற்பலன் (கோட்டுருவியல்)

## பண்புகள்

- ஒரு இணைப்புள்ள கோட்டுருவானது கோட்டுருக்களின் கார்ட்டீசியன் பெருக்கலாக இருந்தால் அதனை பகாக் கோட்டுருக்களின் (மேற்கொண்டு கோட்டுருக்களின் பெருக்கலாகப் பிரிக்க முடியாத கோட்டுருக்கள்) பெருக்கலாகத் தனித்த முறையில் காரணிப்படுத்த முடியும். ஒரு இணைப்பில்லா கோட்டுருவையும் இரு வேறுபட்ட வழிகளில் பகாக் கோட்டுருக்களின் கார்ட்டீசியன் பெருக்கலாக எழுத முடியும் என விளக்கப்பட்டது:
:(K<sub>1</sub> + K<sub>2</sub> + K<sub>2</sub><sup>2</sup>) <math>\square</math> (K<sub>1</sub> + K<sub>2</sub><sup>3</sup>) = (K<sub>1</sub> + K<sub>2</sub><sup>2</sup> + K<sub>2</sub><sup>4</sup>) <math>\square</math> (K<sub>1</sub> + K<sub>2</sub>),  
இதிலுள்ள + குறியானது இணப்பில்லா ஒன்றிப்பையும் மேலொட்டுகள் கார்ட்டீசியன் பெருக்கலின் அடுக்கையும் குறிக்கின்றன.  
- கோட்டுருக்களின் கார்ட்டீசியன் பெருக்கலிலுள்ள ஒவ்வொரு கோட்டுருவும் முனை-கடப்புக் கோட்டுருவாக இருந்தால், இருந்தால் மட்டுமே, கார்ட்டீசியன் பெருக்கற்பலனாகக் கிடைக்கும் கோட்டுருவும் முனை-கடப்புடையதாக இருக்கும்.  
- கோட்டுருக்களின் கார்ட்டீசியன் பெருக்கலிலுள்ள ஒவ்வொரு கோட்டுருவும் இருகூறு கோட்டுருவாக இருந்தால், இருந்தால் மட்டுமே, கார்ட்டீசியன் பெருக்கற்பலனாகக் கிடைக்கும் கோட்டுருவும் இருகூறு கோட்டுருவாக இருக்கும்.  
- அலகு தொலைவு கோட்டுருக்களின் கார்ட்டீசியன் பெருக்கற்பலனும் மற்றொரு அலகு தொலைவு கோட்டுரு.
# கார்ட்டீசியன் பெருக்கற்பலன் (கோட்டுருவியல்)

## இயற்கணித கோட்டுருவியல்

கோட்டுரு <math>G_1</math> இன் முனைகளின் எண்ணிக்கை <math>n_1</math>; <math>n_1\times n_1</math> அண்மை அணி <math>\mathbf A_1</math>. கோட்டுரு <math>G_2</math> இன் முனைகளின் எண்ணிக்கை <math>n_2</math>; <math>n_2\times n_2</math> அண்மை அணி <math>\mathbf A_2</math> எனில்:
<math>G_1</math>, <math>G_2</math> கோட்டுருக்களின் கார்ட்டீசியன் பெருக்கற்பலன் கோட்டுருவின் அண்மை அணி:
: <math>\mathbf A_{1\square 2} = \mathbf A_1 \otimes \mathbf I_{n_2} + \mathbf I_{n_1} \otimes \mathbf A_2</math>,  
இதில் <math>\otimes</math> - அணிகளின் கிரொனேகேர் பெருக்கத்தின் (Kronecker product) குறியீடு; <math>\mathbf I_n</math> - முற்றொருமை அணி.
# விலங்கு மிதவை நுண்ணுயிரிகள்

s, doliolids, several species of copepods, and gastropod and decapod larva]]
இவை )பிறசார்பு மிதவை நுண்ணுயிரிகள் ஆகும். இவைகள் கடலில் அல்லது பெருங்கடலில் அல்லது நன்னீர் நிலைகளில் அலைந்து திரியும் உயிரினம் ஆகும். "zooplankton" என்ற வார்த்தை கிரேக்க மொழியில் உள்ள விலங்குகள் என்னும் அர்த்தம் கொள்ளும் ஸூ என்ற வார்த்தையில் இருந்தும் அலைந்து திரிவது என்று அர்த்தம் கொள்ளும் வாண்டரர் என்ற வார்த்தையில் இருந்தும் தோன்றியது ஆகும். பொதுவாக இவைகள் தனியாக காணப்படும் போது நுண்ணுயிரிகள் ஆக இருக்கும் ஆனால் நுங்கு மீன் (ஜெல்லி மீன்) போன்ற உயிரினங்கள் பெரியவை ஆகவும் வெறும் கண்ணால் பார்க்க கூடியதாகவும் இருக்கும்.
# விலங்கு மிதவை நுண்ணுயிரிகள்

## சூழ்நிலையியல்

விலங்கு மிதவை நுண்ணுயிரியானது முதல் உயிரியான சிறிய அளவிலான புரோட்டாஸோவானிலிருந்து பெரிய உருவில் உள்ள விலங்குகள் வரைக்கும் உள்ள அளாவியாக பெரும் பகுப்பு கொண்டது. இவற்றுள் தன் வாழ்நாள் முழுவதும் மிதவை உயிரிகளாகவே வாழும் முழுமிதவைவாழிகள் மற்றும் தன் வாழ்நாளில் பகுதியை மிதவாழியாகவும் பகுதியை கடலுக்கடியிலும் நன்கு நீந்தி கழிக்கும் பகுமிதவை வாழிகள் ஆகியவை அடங்கும். விலங்கு மிதவை உயிரிகள் பொதுவாக கடலின் அலை அடிக்கும் திசையிலே அடித்து செல்லும் தன்மை உடையதாக இருந்தாலும் இவைகள் தாங்களாகவே அங்கும் இங்கும் செல்லும் வகையில் இடம்பெயர் உறுப்புகளும் உடையதாகக் காணப்படும். இவ் இடம் பெயர் உறுப்புகள் இவைகளை இரையாக்கும் உயிரிகளிடம் இருந்து தப்பிக்கவும் இவைகள் பிடித்து இரையாக உண்ணும் உயிரிகளின் அளவை அதிகரிக்கவும் உதவுகிறது.
சூழ்நிலையியலில் முக்கிய புரோட்டாஸோவான்கள் விலங்கு மிதவைஉயிரிகளின் குழுமங்கள் ஃபோராமினிஃபெரான், ரேடியோலேரியன்ஸ் மற்றும் டைனோஃப்ளக்லேட்ஸ் போன்றவை முக்கியமானதாகும்.
# நான்காம் அமெனம்ஹத்

**நான்காம் அமெனம்ஹத்** (**Amenemhat IV**) பண்டைய எகிப்தின் மத்தியகால இராச்சியத்தை கிமு 1990 முதல் 1800 முடிய ஆண்ட 12-ஆம் வம்சத்தின் இறுதி பார்வோன் ஆவார். மேலும் இவர் மன்னர் மூன்றாம் அமெனம்ஹத்துடன் இணைந்து இணை ஆட்சியராக 2 ஆண்டுகள் இருந்தார்.
வாலிப வயதில் இறந்த மூன்றாம் அமெனஹத்தின் பட்டத்தரசி சோபெக்நெபரு எகிப்தை கிமு 1806 முதல் கிமு 1802 முடிய நான்கு ஆண்டுகள் ஆண்டார். நான்காம் அமெனம்ஹத்தி கல்லறை தெற்கின் மஸ்குவானா பிரமிடில் உள்ளது. இந்த வம்சத்தின் வீழ்ச்சிக்குப் பின் 13-ஆம் வம்சத்தினர் எகிப்தை ஆண்டனர்.
# நான்காம் அமெனம்ஹத்

## இதனையும் காண்க

- எகிப்திய பார்வோன்கள்
- எகிப்தின் பனிரெண்டாம் வம்சம்
- பண்டைய எகிப்திய அரசமரபுகள்
- எகிப்தின் வரலாறு
# வசந்தம் பண்பலை வானொலி

**வசந்தம் எஃப்.எம்** (*Vasantham FM*) இலங்கையில் பண்பலையில் இயங்கும் தமிழ் வானொலி நிலையம் ஆகும். "தமிழின் சுவாசம்" எனும் மகுட வாசகத்தோடு 2008 ஏப்பிரல் மாதம் 21 ஆம் நாளில் இருந்து இலங்கை அரசின் கீழ் இயங்கும் சுயாதீன ஊடக வலையமைப்பின் (ITN) ஊடாக ஒலிபரப்பாகி வருகிறது.
# வசந்தம் பண்பலை வானொலி

## வரலாறு

வசந்தம் வானொலி ஆரம்பத்தில் இலங்கையின் கிழக்கு மாகாணத்திற்கு மட்டுமேயான பிராந்திய வானொலியாக 97.6 பண்பலைவரிசையில் தனது சேவையை ஆரம்பித்தது. பின்னர் 97.3 எனும் பண்பலைவரிசை மூலம் யாழ்ப்பாணக் குடாநாட்டிலும் ஒலிபரப்பாகி, இலங்கை முழுவதற்குமான சேவையை நடத்தியது. பின்னர் 2011 இல் 102.6, 102.8 ஆகிய பண்பலை வரிசைகளில் இலங்கை எங்கும் ஒலிக்க ஆரம்பித்தது. இதனை விட இணையத்தின் ஊடாகவும் ஒலிபரப்பாகி வருகிறது.
# வசந்தம் பண்பலை வானொலி

## வானொலி இசை நாடகம்

வசந்தம் வானொலி 2016 இல் புதிய இசை நாடக தொடரினை ஆரம்பித்தது. முதலில் 2016 இல் 'இராவண காவியம்' எனும் நாடகத்தை ஒலிபரப்பினார்கள். இந்த நாடகத்தில் கதாபாத்திரங்கள் பேசுவதை விட இசை அதிக முக்கியத்துவம் பெற்றிருந்தது. வசந்தம் வானொலியில் ஒலிபரப்பாகியஅனைத்து வானொலி இசை நாடகங்களையும் பரமசிவம் டார்வின் தயாரித்து நெறியாள்கை செய்திருந்தார்.  
**வசந்தம் வானொலியில் ஒலிபரப்பப்பட்ட இசை நாடகங்கள்**  
| ஆண்டு | நாடகத்தின் பெயர் | குறிப்பு |  |
| --- | --- | --- | --- |
| 2016 | இராவண காவியம் | இராவணனுக்கு பிறந்த மகள் சீதை எனும் கருப்பொருளில் உருவாக்கப்பட்ட நாடகம் |  |
| 2018 | உடைந்த நிலா | வரலாறுகளில் தோல்வி அடைந்த காதல் காவியங்கள் - பாடலாசிரியர் பா. விஜய் எழுதிய நூலின் தழுவல் |  |
| 2019 | துரியோதன சரித்திரம் | துரியோதனனின் கதை |  |
| 2020 | நள தமயந்தி | எழுத்தாளர் ஜெயமோகனின் வெண்முரசு புதினத்தின் தழுவல் | } |
# முப்புளோரோமீத்தேன்சல்போனைல்

**முப்புளோரோமீத்தேன்சல்போனைல்** (Trifluoromethanesulfonyl) என்பது F3CSO2– என்ற மூலக்கூறு வாய்ப்பாட்டால் விவரிக்கப்படும் ஒரு வேதி வினைக்குழு தொகுதியாகும். டிரைபுளோரோமெத்தேன்சல்போனைல் குழு என்றும் திரிப்லைல் குழு என்றும் அழைத்து –Tf என்ற சுருக்கக் குறியீட்டால் அடையாளப்படுத்துவார்கள்.  
இவ்வேதி வினைக்குழுவுடன் தொடர்புடைய முப்புளோரோமீத்தேன்சல்போனேட்டு என்பது F3CSO2O– என்ற மூலக்கூற்று வாய்ப்பாட்டால் விவரிக்கப்படுகிறது. திரிப்லேட்டு என்றும் டிரைபுளோரோமெத்தேன்சல்போனேட்டு என்றும் அழைக்கப்பட்டு –OTf. இதை என்ற சுருக்கக் குறியீட்டால் அடையாளப்படுத்துவார்கள்.  
பிசு(முப்புளோரோமீத்தேன்சல்போனைல்)அனிலின், திரிப்லிக் நீரிலி போன்றவை இதனுடன் தொடர்புடைய பிற சேர்மங்களாகும்.
# ஆர். சாமாசாத்திரி

**ருத்ரபட்டணம் சாமாசாத்திரி (Rudrapatna Shamasastry)** (1868-1944) இவர்மைசூரில் உள்ள கீழை நாட்டுவியல் ஆராய்ச்சி நிறுவனத்தில் சமசுகிருத அறிஞராகவும் மற்றும் நூலகராகவும் இருந்தார். புள்ளிவிவரங்கள், பொருளாதாரக் கொள்கை மற்றும் இராணுவ மூலோபாயம் பற்றிய பண்டைய இந்திய நூலான அர்த்தசாஸ்திரத்தை இவர் மீண்டும் கண்டுபிடித்து வெளியிட்டார்.
# ஆர். சாமாசாத்திரி

## ஆரம்ப கால வாழ்க்கை

சாமாசாத்திரி 1868 இல் கர்நாடக மாநிலத்தில் காவேரி ஆற்றின் கரையில் இருக்கும் ருத்ரபட்டணம் என்ற கிராமத்தில் பிறந்தார். இவரது ஆரம்பக் கல்வி ருத்ரபட்டணத்திலேயே தொடங்கியது. பின்னர் மைசூர் சமசுகிருத பாடசாலைக்குச் இவருக்கு இளங்கலைப் பட்டம் வழங்கியது. செம்மொழிச் சமசுகிருதத்தில் இவரது திறனை அறிந்த, மைசூர் இராச்சியத்தின் அப்போதைய திவான் சர் சேசாத்திரி ஐயர், சாமாசாத்திரியை ஆதரித்து, உதவினார். இதனால் மைசூரில் உள்ள அரசு கீழைநாட்டுவியல் நூலகத்தில் நூலகராக இவர் சேர முடிந்தது. இவர் வேதங்கள், வேதங்கம், சமசுகிருதம், பிராகிருதம், ஆங்கிலம், கன்னடம், ஜெர்மன், பிரஞ்சு மற்றும் பிற மொழிகளில் தேர்ச்சி பெற்றவராக இருந்தார்.
# ஆர். சாமாசாத்திரி

## கண்டுபிடிப்பு

கீழைநாட்டுவியல் ஆராய்ச்சி நிறுவனம் மைசூர் கீழைநாட்டுவியல் நூலகமாக 1891 இல் நிறுவப்பட்டது. இது ஆயிரக்கணக்கான சமசுகிருத பனை-ஓலை கையெழுத்துப் பிரதிகளை வைத்திருந்தது. ஒரு நூலகராக, சாமாசாத்திரி இந்த உடையக்கூடிய கையெழுத்துப் பிரதிகளை அவற்றின் உள்ளடக்கங்களைத் தீர்மானிக்கவும் பட்டியலிடவும் தினமும் ஆய்வு செய்தார்  
இந்தக் கண்டுபிடிப்பு வரை, அர்த்தசாஸ்திரம் தான்டின், பாணர், விஷ்ணுசர்மா, மல்லிநாதசூரி, மெகஸ்தெனஸ் மற்றும் பிறர் உள்ளிட்ட படைப்புகளில் குறிப்புகள் மூலம் மட்டுமே அறியப்பட்டது. இந்த கண்டுபிடிப்பு பண்டைய இந்திய அரசியல் ஆய்வு வரலாற்றில் ஒரு சகாப்தத்தை உருவாக்க்கிய நிகழ்வாகும். இது பண்டைய இந்தியாவின் கருத்தை மாற்றியது. மேலும் வரலாற்று ஆய்வுகளின் போக்கையும் மாற்றியது, குறிப்பாக இந்தியர்கள் நிர்வாகக் கலையை கிரேக்கர்களிடமிருந்து கற்றுக்கொண்டார்கள் என்ற ஐரோப்பிய அறிஞர்களின் தவறான நம்பிக்கையை மாற்றியது.
1. வேதங்கள், விவிலியம் மற்றும் குரானில் கிரகணம்-வழிபாட்டு முறை - திராப்சத்திற்கு ஒரு துணை. இந்த வழிபாட்டு முறைதான் இந்தியாவில் காவிய மற்றும் புராணக் கதைகளுக்கு வழிவகுத்தது. கிரகணம்-சுழற்சிகளின் கணித அம்சம் மிக நீளமாக நடத்தப்படுகிறது மற்றும் கிரகண அட்டவணைகள் சேர்க்கப்பட்டுள்ளன. சுவிட்சர்லாந்தின் சூரிச் பல்கலைக்கழகத்தின் பேராசிரியர் முனைவர் ஈ. அபேக் கூறியதாவது: 'வேத வானியல் மற்றும் நாட்காட்டியின் கடினமான சிக்கல்களில் முழுமையான அறிஞர் ஆர். சாமாசாத்திரி.'
1. கவம் அயனா- வேத சகாப்தம் - வேதக் கவிஞர்களின் மறக்கப்பட்ட தியாக நாட்காட்டியின் வெளிப்பாடு மற்றும் யுகங்களின் தோற்றம் பற்றிய விவரத்தையும் உள்ளடக்கியது.
1. இந்திய அரசியலின் பரிணாமம். இந்த புத்தகம் கொல்கத்தா பல்கலைக்கழகத்தில் வழங்கப்பட்ட பத்து சொற்பொழிவுகளின் தொகுப்பாகும். கொல்கத்தா பல்கலைக்கழக துணைவேந்தர் சர் அசுதோஷ் முகர்ஜி இந்த சொற்பொழிவுகளை வழங்க சாத்திரியை தனிப்பட்ட முறையில் அழைத்தார். இந்தப் பணியில், வேதங்கள், புனைவுகள், அர்த்தசாஸ்திரம், மகாபாரதம், சைனகம படைப்புகள் போன்றவற்றின் அடிப்படையில் பண்டைய இந்திய நிர்வாக அமைப்புகள் மற்றும் பல்வேறு நிலை நிர்வாக அமைப்புகள் விமர்சன ரீதியாக ஆராயப்படுகின்றன.
1. தேவநாகரி எழுத்துக்களின் தோற்றம் .  
இவரது படைப்புகள் அனைத்தும் உலகெங்கிலும் உள்ள பல சிறந்த அறிஞர்களிடமிருந்து, குறிப்பாக ஐரோப்பிய இந்தியவாதிகளிடமிருந்து மிகுந்த கவனத்தைப் பெற்றன.  
ஆர். சாமாசாத்திரி பல கன்னட நூல்களையும் வெளியிட்டுள்ளார். இவர் வெளியிட்ட சில முக்கியமான படைப்புகள்:  
- ருத்ரபட்டாவின் ஜெகநாதவிஜயம் (1923)
- நயசேனனின் தர்மரதம் (1924 இல் பகுதி I & 1926இல் பகுதி II )
- லிங்கண்ணகவியின் கேலேந்திரப்பவிஜயம் (1921)
- கோவிந்த வைத்யரின் காந்தீரவ வனராசராச விஜயம் (1926)
- குமாரவியாசரின் கர்நாடக மகாபாரதத்தின் விராட பர்வம் (1920)
- குமாரவியாசரின் கர்நாடக மகாபாரதத்தின் உத்யோக பர்வம் (1922)
# ஆர். சாமாசாத்திரி

## விருதுகள்

சாமாசாத்திரியின் படைப்புகளை அசுதோஷ் முகர்ஜி, இரவீந்திரநாத் தாகூர் போன்ற பலரும் பாராட்டினர். சாமாசாத்திரி 1927 இல் மைசூரிலுள்ள நந்தி மலையில் மகாத்மா காந்தியையும் சந்தித்தார்.  
சாமாசாத்திரிக்கு 1919 இல் வாசிங்டன் டி.சி.யில் உள்ள கீழைநாட்டுவியல் பல்கலைக்கழகத்திலும், 1921 இல் கொல்கத்தா பல்கலைக்கழகத்திலும் முனைவர் பட்டம் வழங்கப்பட்டது. இவர் பிரித்தானிய ஆசியச் சங்கத்தின் சக ஊழியர் ஆனார். மேலும் காம்ப்பெல் நினைவு தங்கப் பதக்கத்தையும் வென்றார்.  
மைசூர் மகாராஜாவின் அர்த்தசாஸ்திர விசாரதம், இந்திய அரசால் மகாமகோபாத்யாயா மற்றும் வாரணாசி சமசுகிருத மண்டலத்தால் வித்யாலங்காரம் மற்றும் பண்டிதராஜா உள்ளிட்ட பல பட்டங்களும் இவருக்கு வழங்கப்பட்டன..
# ஆர். சாமாசாத்திரி

## ஜெர்மனியில் அங்கீகாரம்

பெரும்பாலும் சொல்லப்பட்ட ஒரு கதை, அப்போதைய மைசூர் மன்னர் நான்காம் கிருட்டிணாராச உடையார், ஜெர்மனிக்கு சென்றபோது, அவரிடம் ஒரு ஜெர்மன் பல்கலைக்கழகத்தின் துணைவேந்தரால் சாமாசாத்திரி மைசூரைச் சேர்ந்தவரா என்று கேட்டார். மன்னர் இந்தியா திரும்பி வந்ததும், சாமாசாத்திரிக்கு மரியாதை அளித்து, "மைசூரில் நான் மகாராஜா, நீங்கள் எங்கள் உடைமை, ஆனால் ஜெர்மனியில், நீங்கள் எஜமானர், மக்கள் உங்கள் பெயர் மற்றும் புகழ் மூலம் எங்களை அங்கீகரிக்கிறார்கள்" என்றார்.
# ஆர். சாமாசாத்திரி

## பிற்கால வாழ்வு

சாமாசாத்திரி இந்தியவியல் பிரச்சினைகள் குறித்த தனது ஆராய்ச்சி பணிகளைத் தொடர்ந்தார். பின்னர் இவர் அந்நிறுவனத்தின் கண்காணிப்பாளராக ஆனார். மைசூர் மாநில தொல்பொருள் இயக்குநராக, கல் மற்றும் செப்புத் தகடுகளில் பல கல்வெட்டுகளைக் கண்டுபிடித்தார்.  
மைசூரின் சாமுண்டிபுரா வட்டாரத்தில் உள்ள இவரது வீடு அசுதோஷ், என்று சர் அசுதோஷ் முகர்ஜிக்குப் பிறகு பெயரிடப்பட்டது.
# வார்ப்புரு:Infobox online service

}
| caption2 = }
| label1 = உருவாக்குனர்
| data1 = }}
| label2 = வகை
| data2 = }
| label3 = வெளியீட்டு நாள்
| data3 = }}}
| label4 = மென்பொருள் வெளியீடு|]]
| data4 =
|}}
| / }}
}}
}}
}}
| label5 = மென்பொருள் வெளியீடு|முன்னோட்டப் பதிப்பு
| data5 =
|}}
| / }}
}}
}}
}}
| label6 = புதுப்பிப்பு
| data6 = }}}}
| label7 = தளங்கள்
| data7 = }
| label8 = மென்பொருள்
| data8 = }}}
| label9 = தற்போதைய நிலை
| data9 = }
| label10 = உறுப்பினர்கள்
| data10 = }
| label11 = வலைத்தளம்
| data11 = }}
}}<noinclude></noinclude>
# ஆர். பி. லட்சுமிதேவி

**ஆர். பி. லட்சுமிதேவி** (*R. B. Lakshmi Devi*, பெப்ரவரி 2, 1917 குடும்பத்தில் பிறந்து வளர்ந்த இவர். மௌனப் படக் காலத்தில் இயக்குநர் சி. வி. ராமனால் திரையுலகிற்கு அறிமுகமானார். அவரது சகோதரர் ஏ. நாராயணன் தயாரித்த ஸ்ரீநிவாச கல்யாணம் (1934) பேசும் படத்தில் முதன் முதலில் நடித்தார். பின்னர் "ஸ்டன்ட்" நடிகையாக பம்பாயில் தயாரிக்கப்பட்ட பல தமிழ்ப் படங்களில் தோன்றியிருக்கிறார். 1950களின் தொடக்க காலத்திலேயே சென்னை லாயிட்ஸ் சாலை 70-ஆம் இலக்க வீட்டில் குடியேறினார். தமிழ்த் திரையுலகின் பிரபலங்கள் பலரும் குடியிருந்த லாயிட்ஸ் சாலையில் முதலில் குடியேறியவர் இவரே. ஆனால் இவர் பின்னர் லாயிட்ஸ் சாலையின் அருகே இருந்த கோபாலபுரம் கணபதி குடியேற்றத்திற்கு மாறிவிட்டார். லட்சுமிதேவி மெரினாவில் குதிரை சவாரி செய்யும் பழக்கம் உடையவர்.
# ஆர். பி. லட்சுமிதேவி

## நடித்த சில திரைப்படங்கள்

- *ஸ்ரீநிவாச கல்யாணம்* (1934)
- *தர்மபத்தினி* (1936)
- *டேஞ்சர் சிக்னல்* (1937)
- *பக்கா ரௌடி* (1937)
- *ஆனந்த ஆஸ்ரமம்* (1939)
- *துபான் குயின்* (1940)
- *பிரேமபந்தன்* (1941)
- *அனந்த சயனம்* (1942)
- மலைமங்கை'' (1947)
- *வீர வனிதா* (1947)
# ஆர். பி. லட்சுமிதேவி

## பின்னணிப் பாடகி

1940 ஆம் ஆண்டில் வெளியான *ஜயக்கொடி* படத்தில் கே. டி. ருக்மணிக்கு பின்னணி பாடியுள்ளார்.
# சுரு ஆறு

**சுரு ஆறு** (**Suru River**) , சிந்து ஆற்றின் துணை ஆறுகளில் ஒன்றான சுரு ஆறு, இந்தியாவின் கார்கில் மாவட்டத்தின் பென்சிலா கொடுமுடிகளில் தோன்றி, மேற்கிலிருந்து கிழக்காகப் பாய்கிறது சுரு ஆறு கிழக்கு மேற்காக பாய்ந்து, பாகிஸ்தான் ஆக்கிரமிப்பில் உள்ள ஜில்ஜித்-பல்டிஸ்தான் பகுதியின் ஸ்கர்டு மாவட்டத்தில் பாயும் சிந்து ஆற்றுடன் கலக்கிற்து. சுரு ஆற்றின் மொத்த நீளம் 185 கிலோ மீட்டர் ஆகும். இந்த ஆறு சுரு பள்ளத்தாக்கை வளப்படுத்துகிறது.
# காந்தீரவ நரசிம்மராச உடையார்

இளவரசன் சிறீ சர் **காந்தீரவா நரசிம்மராச உடையார்** (*Kanteerava Narasimharaja Wadiyar*) (1888 சூன் 5 - 1940 மார்ச் 11), 1895 முதல் 1940இல் தான் இறக்கும் வரை மைசூர் சுதேச அரசின் வாரிசாக இருந்தார்.
# காந்தீரவ நரசிம்மராச உடையார்

## சுயசரிதை

நரசிம்மராச உடையார் மைசூர் அரண்மனையின், 23 வது மகாராசாவான பத்தாம் சாமராச உடையார், மற்றும் அவரது மனைவி கெம்பா நஞ்சம்மணி வாணி விலாச சன்னிதானத்திற்கு இரண்டாவது மகனாகப் பிறந்தார். 1894 ஆம் ஆண்டில், இவருக்கு ஆறு வயதாக இருந்தபோது, இவரது தந்தை இறந்தார். இவரது அண்ணன் நான்காம் கிருட்டிணராச உடையார் சிறுவனாக இருந்த போது இவரது தாய் 1894 மற்றும் 1902க்கும் இடையில் மைசூர் இராணியாக ஆட்சியாளாராகப் பணியாற்றினார். இவரது ஒரே மகன் ஜெயச்சாமராஜா உடையார் 25 ஆவது மற்றும் மைசூரின் கடைசி மகாராஜாவாக இருந்தார். (1940-1950).  
ஒரு அறிவார்ந்த மாணவரான, நரசிம்மராச உடையார் தனது ஆரம்பக் கல்வியை அரண்மனையிலேயே தனியேப் பயின்றார் (மைசூரில் உள்ள "கோடைகால அரண்மனை" என்ற லோகரஞ்சன் மகாலில் இருந்து செயல்பட்டது). இவரது கல்வி மற்றும் பயிற்சி சர் இசுடூவர்ட் பிரேசர், திரு. பி. ராகவேந்திர ராவ் மற்றும் பிறரிடம் ஒப்படைக்கப்பட்டது. பின்னர் இவர் அஜ்மீர் மாயோ கல்லூரிக்கு அனுப்பப்பட்டார். மாயோ கல்லூரியில் தங்கியிருந்தபோது நோய்வாய்ப்பட்டதினால், இவர் மைசூர் திரும்பி தளபதி ஹீலின் கீழ் தனது படிப்பையும் பயிற்சியையும் தொடர்ந்தார். 1918 சனவரி 1, அன்று இந்தியாவின் ஆளுநரால் இவருக்கு "மாண்புமிகு" என்ற கௌவரவம் வழங்கப்பட்டது.  
நரசிம்மராச உடையார் பயணித்தின் மீது ஆர்வமுள்ளவராகவும் மற்றும் மிகவும் திறமையான பொதுப் பேச்சாளராகவும் இருந்தார். மேலும், இவர் ஒரு சிறந்த குதிரை வீரராகவும் இருந்தார். இவர் மைசூர் அணிக்கு பரிசுகளை வழங்குவதற்காக தனது சகோதரருடன் போலோ விளையாடியுள்ளார். இவர் புத்தகங்களின் சிறந்த காதலராகவும், இசையின் ஆர்வமுள்ள புரவலராகவும் இருந்தார்.
# காந்தீரவ நரசிம்மராச உடையார்

## குடும்பம்

1710 ஆம் ஆண்டு சூன் 17 ஆம் தேதி நரசிம்மராச உடையார் மைசூர் அரசவையின் பிரபுவான தளவாய் தேவராஜா அர்சின் மகள் கெம்பு செலுவாஜ அம்மணி என்பவரை மணந்தார். இத்தம்பதியருக்கு மூன்று மகள்கள் இருந்தனர் .
# காந்தீரவ நரசிம்மராச உடையார்

## இறப்பு

நரசிம்மராச உடையார் 1940 மார்ச் 11 ஆம் தேதி மும்பையில் இறந்தார். இவரது உடல் அதே நாளில் மாகிமில் உள்ள இந்துக் கல்லறையில் தகனம் செய்யப்பட்டது.
# தி. ஆர். ஏ. தம்புச் செட்டி

**சர் டி. ஆர். ஏ. தம்புச் செட்டி (T. R. A. Thumboo Chetty)** (திருச்சிராப்பள்ளி ராயலு ஆரோகியசாமி தம்புச் செட்டி) (1837 ஏப்ரல் - 1907 சூன் 19) இவர், மைசூர் தலைமை நீதிமன்றத்தின் முதல் இந்திய தலைமை நீதிபதியாக இருந்துள்ளார். மேலும் திவான் விடுப்பில் சென்றபோது பல முறை அதிகாரப்பூர்வமாக திவானாகப் பணியாற்றினார். முக்கியமாக சர் கே. சேசாத்திரி ஐயருக்கு மாற்றாகப் பணியாற்றினார்..
# தி. ஆர். ஏ. தம்புச் செட்டி

## ஆரம்ப கால வாழ்க்கை

தம்புச் செட்டி 1837இல் ஏப்ரலில் ஒரு கத்தோலிக்கக் கிறுத்துவக் குடும்பத்தில் தமிழ்நாட்டின் திருச்சிராப்பள்ளியில் பிறந்தார். இவரது தந்தை, தேசாய் ராயலு செட்டி *கிரிபித்சு* என்ற புத்தக நிறுவனத்தில் பணியாற்றி வந்தார். மேலும் சென்னையில் உள்ள பூர்வீக கிறிஸ்தவ சமூகத்தில் மிகவும் மதிக்கப்பட்டார். இவரது தாயார் கேத்தரின் அம்மா, பக்தி, மரியாதை மற்றும் அமைதியான ஒரு பெண் ஆவார். தம்புச் செட்டி தனது ஆரம்ப வாழ்க்கையை கறுப்பர் நகரத்தில் கழித்தார். இது பின்னர் சென்னையின் ஜார்ஜ் டவுன் என்று அழைக்கப்பட்டது. சென்னையில் தனது ஆரம்பக் கல்விக்குப் பின்னர், தெலுங்கு மற்றும் தமிழ் மொழிகளைக் கற்றுக்கொண்டார். பின்னர், ஆங்கிலக் கல்வியை புகழ்பெற்ற தேவாலயப் பள்ளி நிறுவனத்தில் கற்றுக் கொண்டார். பின்னர் இது சென்னை கிறித்துவக் கல்லூரி என மறுபெயரிடப்பட்டது.  
இவர் தனது குடும்பத்தில் ஆறாவது குழந்தையாக இருந்தார். இவருக்கு மூன்று மூத்த சகோதரிகள் மற்றும் ஒரு தம்பி மற்றும் ஒரு சகோதரி இருந்தனர். தனது பன்னிரண்டு வயதிலேயே இவரது பெற்றோர் இறந்தனர். தம்புச் செட்டி, பொன்னுச் செட்டியார் மற்றும் சின்னாமாள் ஆகியோரின் மகள் இராஜம்மாவை மணந்தார். இவர்களுக்கு நான்கு மகன்கள் இருந்தனர்.
# தி. ஆர். ஏ. தம்புச் செட்டி

## ஆட்சிப் பணி மற்றும் சட்ட நடைமுறை

பள்ளியை விட்டு வெளியேறிய பிறகு, தம்புச் செட்டி முதன்முதலில் *மெர்கன்டைல்* நிறுவனம், மற்றும் *கிரிபித்சு* போன்ற நிறுவனங்களில் பயிற்சி பெற்றார். அங்கு இவரது தந்தை தேசாய் ராயலு, தலைமை புத்தகக் காவலராக பணியாற்றினார். 1855 திசம்பரில், சென்னை இராணுவ அலுவலகத்தில் எழுத்தராகவும், பின்னர் பொருளாளராகவும், இறுதியாக குறியீட்டாளராகவும் பணியாற்றினார்.  
1862 ஆம் ஆண்டில், தம்புச் செட்டி முதல் சென்னை சட்டமன்றக் குழுவின் மேலாளரானார். அவர்களில் ஒரு சிறந்த வழக்கறிஞரான *ஜான் டி. மைன்* சட்டமன்ற செயலாளராக இருந்தார். *ஜான் மைன்* சென்னை மாநிலக் கல்லூரியில் சட்டப் பேராசிரியராக இருந்தபோது, தம்புச் செட்டி சட்டம் படிக்கத் தூண்டப்பட்டார். பின்னர் இவர் சட்ட வகுப்புகளில் சேர்ந்தார். மேலும் 1866 இல் நடைபெற்ற இறுதித் தேர்வில், சட்டத்தில் தேர்ச்சி பெற்று முதல் பரிசை வென்றார்.  
மைசூர் ஆட்சிப்பணியில் சேருவதற்கு முன்பு, தம்புச் செட்டி 1866 ஆம் ஆண்டில் சென்னை உயர் நீதிமன்றத்தால் நியமிக்கப்பட்ட பெல்லாரி, மாவட்ட நீதிமனறத்தில் நீதிபதிபதியாக இருந்தார். பின்னர், 1867 இல் பெங்களூரில் உள்ள நீதித்துறை ஆணையர் நீதிமன்றத்தின் ஆணியராக நியமிக்கப்பட்டார். 1879 ஆம் ஆண்டில், மாவட்ட மற்றும் அமர்வு நீதிபதியாக நியமிக்கப்பட்ட முதல் இந்தியரான இவர், சுமார் ஐந்து ஆண்டுகள் பாராட்டத்தக்க திறனுடன் இந்த கடமையை நிறைவேற்றினார்.
# தி. ஆர். ஏ. தம்புச் செட்டி

## மைசூர் இராச்சியத்தில் அரசுப் பணி

1881 ஆம் ஆண்டில் தம்புச் செட்டி மகாராஜா பத்தாம் சாமராச உடையாரின் அலுவலக மூத்த உறுப்பினராக நியமிக்கப்பட்டார் . 1884 ஆம் ஆண்டில், மைசூர் தலைமை நீதிமன்றம் அமைக்கப்பட்டபோது, இந்த நீதிமன்றம் மைசூர் இராச்சியத்தின் மேல்முறையீட்டு நீதிமன்றமாக இருந்ததால், தம்புச் செட்டி அதன் மூன்று நீதிபதிகளில் ஒருவராகவும், பின்னர் 1890 சூலையில் தலைமை நீதிபதியாகவும் நியமிக்கப்பட்டார். இதன்மூலம் இவர் மைசூர் தலைமை நீதிமன்றத்தின் முதல் இந்திய தலைமை நீதிபதி ஆனார். இவர் 1895இல் இந்தியப் பேரரசின் மிக உயர்ந்த ஒழுங்கின் தோழராக கௌவரவிக்கப்பட்டார்.  
சர் கே. சேசாத்ரி ஐயர் மகாராஜா பத்தாம் சாமராச உடையாரின் திவானாக இருந்தார். அவரது பணியின் போது, தம்புச் செட்டி 1890 இல், பின்னர் 1892 மற்றும் 1893 இல் மூன்று வெவ்வேறு சந்தர்ப்பங்களில் அவருக்காக திவானாக பணியாற்றினார். மகாராஜா பத்தாம் சாமராச உடையார் இறந்தபோது அவரது மூத்த மகன் நான்காம் கிருட்டிணராச உடையார் சிறுவனாக இருந்ததால் தம்புச் செட்டி 1895 ஆம் ஆண்டில் கெம்பா நஞ்சம்மணி வாணி விலாச சன்னிதானத்தல் மைசூர் அரசின் ஆட்சி அமைப்பின் மூத்த உறுப்பினராக நியமனம் செய்யப்பட்டார்.  
1895 நவம்பர் 4 ஆம் தேதி தலைமை நீதிபதியாக விடுவிக்கப்பட்ட இவர் ஆட்சிக் குழுவின் முழு நேர உறுப்பினராகத் தொடர்ந்து பணியாற்றினார்.  
இந்தக் காலகட்டத்தில் சேசாத்ரி ஐயர் மைசூரின் திவானாக இருந்தார். 1883 சனவரி 1 முதல் மாநிலத்தின் சேவையிலிருந்த சேசாத்ரி ஐயர், உடல்நலக்குறைவு காரணமாக, 1901 மார்ச் 18 அன்று, திவான் மற்றும் மாநில அமைப்பின் தலைவர் பதவியை ராஜினாமா செய்தார். அதே தேதியில், தம்புச் செட்டிக்கும் ஓய்வு பெறுவதற்கு அனுமதி வழங்கப்பட்டது. ஒரு எழுத்தராக பணியில் சேர்ந்து படிப்படியாக மைசூர் தலைமை நீதிமன்றத்தின் முதல் இந்திய தலைமை நீதிபதியாகவும், பிரிட்டிசு இந்தியாவின் முக்கிய மாநிலங்களில் ஒன்றான மைசூரின் திவானாகவும் இருந்தார்.
# பி. என். கிருட்டிணமூர்த்தி

**சர் பூர்ணையா நரசிங்க ராவ் கிருட்டிணமூர்த்தி (Sir Purniah Narasinga Rao Krishnamurti)** (1849 ஆகத்து12 - 1911) இவர் ஓர் இந்திய வழக்கறிஞரும் நிர்வாகியும் ஆவார். இவர் 1901 முதல் 1906 வரை மைசூர் இராச்சியத்தின் திவானாக பணியாற்றினார். இவர் மைசூரின் முதல் திவானான பூர்ணையா என்பவரின் நேரடி வம்சாவளியாக இருந்தார்.
# பி. என். கிருட்டிணமூர்த்தி

## ஆரம்பகால வாழ்க்கை மற்றும் கல்வி

கிருட்டிணமூர்த்தி 1849 ஆகத்துட் 12 அன்று மைசூர் இராச்சியத்தில் பிறந்தார்.பெங்களூரில் கல்வி பயின்றார். பின்னர், மசென்னைப் பல்கலைக்கழகத்தில் சட்டத்தில் பட்டம் பெற்ற இவர் 1870 இல் மைசூர் அரச சேவையில் உதவி கண்காணிப்பாளராக சேர்ந்தார். உடையார் வம்சம் அரியணையை மீட்டெடுத்த பிறகு, கிருட்டிணமூர்த்தி 1901 இல் திவானாக நியமிக்கப்படுவதற்கு முன்பு தலைமை நீதிமன்றத்தின் நீதிபதியாக பணியாற்றினார். 1905 ஆகத்து 3 அன்று, இவர் திவானாக இருந்தபோது, பெங்களூரில் மின்சார விளக்குகள் அறிமுகப்படுத்தப்பட்டன (மின்சார தெரு விளக்குகளைப் பெற்ற இந்தியாவின் முதல் நகரம்). ஏலந்தூர் ஏலந்தூர் தோட்டத்தின் ஐந்தாவது ஜாகிர்தாரும் ஆவார். இவருக்கு இரண்டு குழந்தைகள் இருந்தனர்.
# பி. என். கிருட்டிணமூர்த்தி

## விருதுகள் மற்றும் மரியாதைகள்

- 1897 ஆம் ஆண்டில், கிருஷ்ணமூர்த்தி இந்திய சாம்ராஜ்யத்தின் ஒழுங்கின் தோழராக மாற்றப்பட்டார் .
- 1903 ஆம் ஆண்டில், அவர் இந்தியப் பேரரசின் வீரத்திருத்தகையாக கௌரவிக்கப்பட்டார் .
# பாதை கோட்டுரு

கோட்டுருவியலில் **பாதை கோட்டுரு** அல்லது **நேரியல் கோட்டுரு** (*path graph*, *linear graph*) என்பது முனைகளை *v*<sub>1</sub>, *v*<sub>2</sub>, …, *v*<sub>*n*</sub> என வரிசைப்படுத்தக் கூடிய கோட்டுருவாகும். } (*i* = 1, 2, …, *n* − 1) என்பது இக்கோட்டுருவின் விளிம்புகளாகும்.  
குறைந்தபட்சம் இணைக்கப்பட்ட இரு முனைகளுடன், இரு இறுதிமுனைகள் (படி ஒன்றுள்ள முனைகள்) கொண்டு, பிற முனைகளின் இருந்தால் அவற்றின் படி இரண்டாக உள்ள பாதையாகவும் பாதை கோட்டுருவைக் கருதலாம்.  
பிற கோட்டுருக்களின் உட்கோட்டுருக்களாகப் பங்கு வகிப்பதில் பாதை கோட்டுருக்கள் முக்கியத்துவம் பெற்றுள்ளன; அக்கோட்டுருக்களின் பாதைகளாக பாதைக் கோட்டுருக்கள் அழைக்கப்படுகின்றன. மரத்திற்கான எளிய எடுத்துக்காட்டாக பாதை அமைந்துள்ளது. பாதையானது மூன்று அல்லது மூன்றுக்கு மேற்பட்ட படி கொண்ட முனைகள் இல்லாத மரமாகும். பாதைகளின் இணைப்பில்லா ஒன்றிணைப்பு "நேரியல் காடு" எனப்படுகிறது.  
பெரும்பாலான கோட்டுருவியல் பாடநூல்களில் கோட்டுருவியலின் அடிப்படைக் கருத்துக்களாகப் பாதைகள் தரப்பட்டுள்ளன(Bondy and Murty (1976), Gibbons (1985), or Diestel (2005).
# பிசு(முப்புளோரோமீத்தேன்சல்போனைல்)அனிலின்

**பிசு(முப்புளோரோமீத்தேன்சல்போனைல்)அனிலின்** *(Bis(trifluoromethanesulfonyl)aniline)* என்பது C<sub>6</sub>H<sub>5</sub>N(SO<sub>2</sub>CF<sub>3</sub>)<sub>2</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பிசு(டிரைபுளோரோமெத்தேன்சல்போனைல்)அனிலின் என்ற பெயராலும் இது அழைக்கப்படுகிறது. வெண்மை நிறத்தில் திண்மமாக காணப்படும் இச்சேர்மம் ஒரு சேர்மத்தில் திரிப்லைல் (SO2CF3) குழுவைச் சேர்க்கப் பயன்படுகிறது. திரிப்லிக் நீரிலியை ஒத்த பண்புகளை மிதமான அளவில் பிசு(முப்புளோரோமீத்தேன்சல்போனைல்)அனிலின் வெளிப்படுத்துகிறது.
# புத்தனேந்தல் அணை

**புத்தனேந்தல் அணை** அல்லது **தாமல் அணை**, **மேமாளூர் அணை** என்பது தமிழ்நாட்டின், கள்ளக்குறிச்சி மாவட்டத்தில் கெடிலம் ஆற்றின் குறுக்கே அமைந்துள்ள ஒரு அணையாகும்.
# புத்தனேந்தல் அணை

## அமைவிடம்

இந்த அணையானது திருக்கோவலூர் வட்டத்தில் திருக்கோவலூருக்குத் தென்கிழக்கே ஏறக்குறைய 15 கி.மீ. தொலைவில் புத்தனேந்தல் என்னும் ஊரின் எல்லையில் அமைந்துள்ளது. ஆற்றின் தென்கரையில் புத்தனேந்தல் ஊர் இருக்கிறது. இங்கே இயற்கையாகவே கெடிலத்தின் குறுக்கே அணைத்தடுப்புபோல் பாறைகள் உயர்ந்துள்ளன. அந்தக் குறுக்குப் பாறைத் தடுப்பு ஒரு சிறிய அணை போல் சிறிய அளவில் பயன் தந்து வந்தது. இங்கே ஆற்றிற்குத் தென்பால் தாமல் என்னும் ஊர் இருப்பதால் தாமல் அணை எனச் சிலரும், வடபால் மேமாளூர் என்னும் ஊர் இருப்பதால் மேமாளூர் அணை எனச் சிலரும் அழைத்து வந்ததும் உண்டு. இங்கே உள்ள குறுக்குப் பாறைமேல் 1953 ஆம் ஆண்டு சுவர் எழுப்பப்பட்டு உயரமாகச் செயற்கை அணை கட்டப்பட்டது. அதனால் இவ்வணை மற்ற அணைகளினும் மிகவும் உயரமாய்த் தோற்றமளிக்கிறது. அணைக்கு மேற்புறம் ஆற்றின் இருபக்கமும் கால்வாய்கள் வெட்டப்பட்டுள்ளன. அவற்றின் வழியாக 519 ஏக்கர் நிலத்திற்குப் பாசன வசதி கிடைத்துக்கொண்டிருக்கிறது. இந்தப் பாசனத்தால் அந்த வட்டாரத்து வயல்கள் மிகவும் செழிப்பாக உள்ளன.
# திருவதிகை அணை

**திருவதிகை அணை** என்பது தமிழ்நாட்டின், கடலூர் மாவட்டம், கடலூர் வட்டத்தில் கெடிலம் ஆற்றின் குறுக்கே கட்டபட்டடுள்ள ஒரு அணையாகும். இது கடலூருக்கு மேற்கே 21 கி.மீ (13 கல்) தொலைவில், திருவதிகைக்கு கீழ்பால் 1847 - 1848 ஆம் ஆண்டு காலத்தில் இது கட்டப்பட்டது. அதற்குமுன் இங்கே களிமண் அணையே இருந்தது. அதை அகற்றி இந்த அணை கட்டப்பட்டது. முதலில் 443 அடி நீளமே கட்டப்பட்டிருந்தது. பின்னர் மேலும் நீட்டப்பட்டு 523 அடி நீளம் உடையதாக மாற்றப்பட்டது. அணைக்கு மேற்புறம் ஆற்றின் வடகரையிலிருந்து கால்வாய் பிரிந்து சென்று பல ஊர்களுக்குப் பாசன வசதி செய்கிறது. பெரிய கால்வாயிலிருந்து பல கிளைக் கால்வாய்கள் பிரிந்து அந்தப் பகுதி நெடுகிலும் ஊடுருவிச் செல்கின்றன.
# வானமாதேவி அணை

**வானமாதேவி அணை** அல்லது **பல்லாநத்த அணை** என்பது தமிழ்நாட்டின், கடலூர் மாவட்டத்தில். கெடிலம் ஆற்றின் குறுக்கே கட்டபட்டடுள்ள ஒரு அணையாகும். இது கடலூருக்கு மேற்கே 14 கி.மீ. தொலைவில் வானமாதேவி என்னும் ஊருக்குச் சிறிது தொலைவில் கட்டப்பட்டுள்ள அணையாகும். இந்த அணைக்கு அண்மையில் ‘பல்லவராயன் நத்தம்’ என்னும் சிற்றூர் உள்ளதால், அவ்வூரின் பெயரைக்கொண்டு பல்லாநத்த அணை என்றும் மக்கள் அழைக்கின்றனர். இது, 1862 - 1863 ஆம் ஆண்டு காலத்தில் கட்டப்பட்டது. முதலில் கட்டினபோது இதன் நீளம் 421 அடியாகும். பிறகு இது மேலும் விரிவுபடுத்தப்பட்டது. இதன் நீளம் 506 அடியும் 3 அங்குலமுமாகும். அணையின் தென்கரையிலிருந்து கால்வாய் பிரிந்து வாணமா தேவியைச் சார்ந்த பகுதிக்கும் அதன் கீழ்ப்பகுதிக்கும் பாசன வசதியளிக்கிறது. இவ்வணையிலும், கோடைக் காலத்திலும் கண்வாய்களிலிருந்து நீர் வெளியேறிக்கொண்டிருக்கும்.
# திருவயிந்திரபுரம் அணை

**வானமாதேவி அணை** என்பது தமிழ்நாட்டின், கடலூர் மாவட்டத்தில் கெடிலம் ஆற்றின் குறுக்கே கட்டபட்டடுள்ள ஒரு அணையாகும். இது கடலூருக்கு மேற்கே ஏழு கி.மீ. தொலைவில் உள்ள திருவயிந்திரபுரம் என்னும் ஊரை யொட்டிக் கட்டப்பட்டுள்ளது. 1835 - 1836 ஆம் ஆண்டில் கட்டப்பட்ட இந்த அணையின் நீளம் 436 அடி ஆகும். 1903 இல் இது நன்கு வலுப்படுத்தப்பட்டது.  
இந்த அணைக்குமேல் ஆற்றின் வலப்பக்கத்தில் கால்வாய் பிரிகிறது. இக்கால்வாய் கடலூரின் தென்பகுதியில் பாய்ந்து அவ்வட்டாரத்தில் உள்ள பல ஊர்களுக்குப் பாசன வசதி அளிக்கிறது. பெரிய கால்வாயிலிருந்து சிறிய கால்வாய்கள் பல பிரிகின்றன. அவற்றிலிருந்து சிறுசிறு கால்வாய்கள் மேலும் பல பிரிகின்றன.
# த. ஆனந்த ராவ்

**தஞ்சை ஆனந்த ராவ் (Tanjore Ananda Rao)** (ஆனந்த ராவ் தஞ்சாவூர்க்காரர் என்றும் அழைக்கப்பட்டார் ) (1852 மே 15 - 1919 சூலை 19) இவர் ஒரு இந்திய நிர்வாகியும் மற்றும் அரசியல்வாதியுமாவார். இவர் 1909 முதல் 1912 வரை மைசூர் இராச்சியத்தின் திவானாக பணியாற்றினார். இவர் திவான் சர் த.மாதவ ராவின் மூத்த மகனாவார்.
# த. ஆனந்த ராவ்

## ஆரம்பகால வாழ்க்கை மற்றும் கல்வி

ஆனந்த ராவ் திருவனந்தபுரம் கோட்டையின் பத்ம விலாசத்தில் 1852 மே 15 ஆம் தேதி பிறந்தார். பிரபல இந்திய அரசியல்வாதியான இவரது தந்தை சர் த. மாதவ ராவ், திருவிதாங்கூர் மற்றும் பரோடாவின் திவானாகவும், இந்திய தேசிய காங்கிரசின் ஆரம்ப முன்னோடிகளில் ஒருவராகவும் பணியாற்றினார். இவர்களின் குடும்பம் தஞ்சாவூர் மாவட்டத்தைச் சேர்ந்த தஞ்சாவூர் மராத்தி மொழி பேசும் தேசஸ்தா பிராமணச் சமூகத்தைச் சேர்ந்தது.  
ராவ் சென்னையில் பள்ளிப்படிப்பை முடித்தார். 1867 ஆம் ஆண்டில் முதல் வகுப்பில் மெட்ரிகுலேசனையும், 1869 இல் சென்னை, மாநிலக் கல்லூரியிலும் , திருவனந்தபுரம் மகாராஜா கல்லூரியிலும் படித்து பட்டம் பெற்றார்.
# த. ஆனந்த ராவ்

## தொழில்

1873 நவம்பர் 14 அன்று மைசூர் அரசுப் பணியில் இணைவதற்கு முன்பு ராவ் ஆரம்பத்தில் பரோடாவின் துகாஜி ராவ் கோல்கருக்கு ஆசிரியராகப் பணிபுரிந்தார். 1876 சூலை 7 ஆம் தேதி பெங்களூரின் உதவி ஆணையராக ராவ் நியமிக்கப்பட்டார். பின்னர்,1879 டிசம்பர் 1 முதல் 1883 சனவரி வரை அரண்மனை கணக்குகளின் பொறுப்பாளராக இருந்தார்.  
ராவ் 1883 முதல் 1886 வரை ஹாசன் மற்றும் காடூருக்கான உதவி ஆணையராகவும், 1886 முதல் 1889 வரை ஹாசன் மற்றும் மைசூரின் செயல் துணை ஆணையராகவும் பணியாற்றினார். 1889 முதல் 1897 வரை மைசூர் திவானின் தலைமைச் செயலாளராகவும், 1897 முதல் 1904 வரை வேளாண் மற்றும் பிற புள்ளிவிவர இயக்குநராகவும் பணியாற்றினார். ராவ் 1904 ஆம் ஆண்டு மார்ச் 14 ஆம் தேதி வருவாய் ஆணையராக நியமிக்கப்பட்டு 1906 மார்ச் 14 முதல் மைசூர் சட்டமன்றத்தில் 1909 ஏப்ரல் 1 ஆம் தேதி திவானாக பொறுப்பேற்றார்.
# த. ஆனந்த ராவ்

## மைசூர் திவான்

ராவ் 1909 ஏப்ரல் 1 முதல் 1912 நவம்பர் 10 வரை மைசூரின் திவானாக பணியாற்றினார். இவரது ஆட்சிக் காலத்தில் மைசூரின் பொருளாதார வளர்ச்சிக்கு நிறைய நடவடிக்கைகள் மேற்கொள்ளப்பட்டன. சிவசமுத்திரத்தில் உள்ள மின் நிலையத்திற்காக 1910 இல் ஒரு நீர்த்தேக்கம் கட்டப்பட்டது. அதே ஆண்டில், மைசூர்-ஹாசன் இரயில் பாதை சாலிகிராம் மற்றும் யடாத்தூரை அர்சிகரேவில் இணைக்கும் வகையில் நீட்டிக்கப்பட்டது. முதலாவது மைசூர் பொருளாதார மாநாடு 1910 சூன் 10 அன்று தொடங்கப்பட்டது. மேலும் இது ஒவ்வொரு ஆண்டும் ஒரு முறை கூடியது. 1911-1912 ஆம் ஆண்டில், கண்ணம்பாடியில் காவிரி ஆற்றில் கிருட்டினராச சாகர் அணைக் கட்டும் பணி தொடங்கப்பட்டது.
# த. ஆனந்த ராவ்

## விசுவேசுவரய்யாவிற்கு அழைப்பு

இவர், 1909 ஆம் ஆண்டில் மோக்சகுண்டம் விசுவேசுவரய்யாவை மைசூர் அரசாங்கத்தின் தலைமை பொறியாளராகவும் செயலாளராகவும் பணியாற்ற அழைத்து வந்தார்.
# த. ஆனந்த ராவ்

## மரியாதை

ராவ் 1910 ஆம் ஆண்டில் இந்திய சாம்ராச்சியத்தின் ஒழுங்கின் தோழராக மாற்றப்பட்டார்.  
- மத்திய பெங்களூரில் ரேஸ் கோர்ஸ் சாலையில் ஒரு பெரிய சாலை சந்திப்பு, இவரது பெயரான திவான் டி.ஆனந்த ராவ் வட்டம் என்று பெயரிடப்பட்டது.
# ஆர்தர் பெவர்லி

**ஆர்தர் பெவர்லி** *(Arthur Beverly)* நியூசிலாந்து நாட்டைச் சேர்ந்த ஒரு கடிகாரத் தயாரிப்பாளர் ஆவார். கண்காணிப்பாளர், கணிதவியலாளர் மற்றும் வானியலாளர் என்ற பன்முகங்களும் இவருக்கு இருந்தன. 1822 ஆம் ஆண்டு மார்ச்சு மாதம் 22 ஆம் நாள் இவர் பிறந்தார்.  
இசுக்காட்லாந்தின் அபெர்தீன்சையர் உள்ளாட்சிப் பிரிவிலுள்ள மிகப்பெரிய கிராமமான ஆல்போர்டில் விவசாயி சியார்ச்சு பெவர்லியின் மகனாக ஆர்தர் பெவர்லி பிறந்தார். வீட்டிலும் உள்ளூர் காலணி தயாரிப்பாளர் ஒருவரின் உதவியில் மாலை நேரங்களிலும் இவர் கல்வி கற்றார். அபெர்தீன்சையரைச் சேர்ந்த கடிகாரத் தயாரிப்பாளர் மற்றும் ஒளியியல் நிபுணர் ஒருவரிடம் 14 வயது முதல் பயிற்சிபெற்றார். இங்குதான் கண்ணாடி வில்லைகள் தயாரிப்பாளராக இவர் புகழ்பெற்றார். அபெர்தீன் பல்கலைக்கழகத்தின் தாவரவியல் பேராசிரியரான முனைவர் சியார்ச்சு டிக்கிக்கு நுண்ணோக்கி கண்ணாடி வில்லைகள் தயாரித்துக் கொடுத்த பிறகு பேராசிரியர் டிக்கி ஆர்தரை மற்ற விஞ்ஞானிகளுக்கு பரிந்துரைத்தார்.  
1852 ஆம் ஆண்டில் ஆர்தர் ஆத்திரேலியாவுக்குப் பயணம் செய்தார். சிலகாலம் தங்கச் சுரங்கங்களில் பணியாற்றிய பின்னர் மெல்போர்னுக்கு இடம்பெயர்ந்து கடிகாரத் தயாரிப்பாளராக பணிபுரிந்தார். 1858 ஆம் ஆண்டு நியூசிலாந்திற்குச் சென்றார். துனெடின் நகரில் ஒரு வர்த்தகத் தொழிலை தொடங்கினார். 1865 ஆம் ஆண்டு நியூசிலாந்து கண்காட்சியில் பெவர்லி கடிகாரம் என்று அழைக்கப்படும் ஒரு கடிகாரத்தை காட்சிப்படுத்தினார். காற்றின் தினசரி வெப்பநிலை மாறுபாட்டிற்கேற்ப தன்னைத்தானே சுற்றிக் கொள்ளவும், ஒழுங்கற்ற வடிவங்களின் பரப்பை அளவிட உதவும் ஒரு தளப்பரப்புமானியாகவும் இக்கடிகாரம் பயன்பட்டது. தளப்பரப்புமானியின் வடிவமைப்பிற்காக 1865 ஆம் ஆண்டில் இராயல் இசுக்காட்லாந்திய கலைக் கழகத்தின் மக்தோகல் பிரிசுபேன் பதக்கம் ஆர்தருக்கு வழங்கப்பட்டது.  
ஆர்தர் வானவியலில் மிகுந்த ஆர்வம் கொண்டிருந்தார். தனது சொந்த 3 அங்குல தொலைநோக்கியை உருவாக்கினார். ஆர்தரைச் சிறப்பிக்கும் வகையில் உள்ளூரில் நிறுவப்பட்ட வானாய்வகத்திற்கு பெவர்லி-பெக் ஆய்வகம் எனப் பெயரிடப்பட்டது.  
இறுதிகாலம் வரை திருமணம் செய்து கொள்ளாமல் வாழ்ந்த ஆர்தர் 1907 ஆம் ஆண்டு அக்டோபர் மாதம் காலமானார். தனது சொத்துகள் அனைத்தையும் ஒடாகொ பல்கலைக்கழகத்திற்காக விட்டுச் சென்றார்.
# உத்திராடம் திருநாள் மார்த்தாண்ட வர்மன்

**சிறீ பத்மநாபதாச சிறீ உத்திராடம் திருநாள் மார்த்தாண்ட வர்மன் (Sree Padmanabhadasa Sree Uthradom Thirunal Marthanda Varma)** (1922 மார்ச் 22 - 2013 திசம்பர் 16) திருவிதாங்கூரின் மகாராஜாவான இவர், திருவிதாங்கூர் இராச்சியத்தின் கடைசி மன்னர் மகாராஜா சித்திரை திருநாள் பலராம வர்மனின் தம்பியாவார்.  
திருவிதாங்கூர் திருமண சட்டத்தின்படி பிறப்பிலேயே இவர் திருவிதாங்கூரின் வாரிசானார். 1952இல் பெங்களூரில் உள்ள *பிளைமவுத்* என்றா வாகன நிறுவனத்தில் பணியில் சேர்ந்தார். அங்கு ஒரு எழுத்தராகவும், வாகன ஓட்டுனராகவும் சில காலம் பணியாற்றினார். இவர் பிராந்திய இளையோர் சாரணர் சங்கத்தின் தலைமை சாரணராக இருந்தார். மேலும் உள்ளூர் மருத்துவமனைகளுக்கும் தொண்டு நிறுவனங்களுக்கும் புரவலராகவும் இருந்துள்ளார்.  
இவர் இராணுவ அதிகாரி கிருட்டிணன் கோபிநாதன் பண்டாலை என்பவரின் மகளை மணந்தார். இவர் திருவனந்தபுரத்தின் பட்டோம் அரண்மனையில் 2013 இல் தான் இறக்கும் வரை வசித்து வந்தார்.
# உத்திராடம் திருநாள் மார்த்தாண்ட வர்மன்

## திருவிதாங்கூரின் தலைசிறந்த மகாராஜா

இவர் தனது மூத்த சகோதரரும் திருவிதாங்கூரின் கடைசி மன்னருமான சித்திரை திருநாள் பலராம வர்மன் 1991 இல் இறந்த பிறகு திருவிதாங்கூர் அரசக் குடும்பத்தின் தலைவரானார். மகாராஜா என்ற பெயரில், இவருக்கு உண்மையான நிர்வாக அதிகாரம் இல்லை. ஆனால் திருவிதாங்கூரில் பிரபலமான நபராக இருந்தார். மேலும் தினசரி நிகழ்ச்சிகளையும் கொண்டிருந்தார். திருவனந்தபுரம் பத்மநாபசாமி கோயிலின் பாதுகாவலராக தனது மரியாதையை நிலைநாட்டினார். மேலும் கோயில் தொடர்பான நிகழ்வுகளிலும் ஈடுபட்டார். திருவனந்தபுரத்தில் உள்ள பத்மநாபசாமி கோயிலின் பெட்டகங்களில் அபரிமிதமான செல்வம் கண்டுபிடிக்கப்பட்டதில், திருவிதாங்கூர் அரசக் குடும்பத்தின் பங்களிப்பு இருந்தது. இவர் இது பற்றி: "இது பல நூற்றாண்டுகளாக கோயில் பெட்டகங்களில் உள்ளது என அரச குடும்பத்தினர் அதை நன்கு அறிந்திருக்கிறார்கள். இது பகவான் பத்மநாபத்தின் செல்வம். நாங்கள் அதில் ஒருபோதும் ஆர்வம் காட்டவில்லை. இது எதிர்காலத்திலும் கடவுளின் செல்வமாக பாதுகாக்கப்பட வேண்டும் " என்று கூறினார். தற்போது உத்திராடம் திருநாள் மார்த்தாண்ட வர்மனின் வாரிசாக சிறீ பத்மநாபதாச சிறீ மூலம் திருநாள் ராம வர்மன் இருக்கிறார்.
# உத்திராடம் திருநாள் மார்த்தாண்ட வர்மன்

## சமுதாய ஈடுபாடு

- திருவனந்தபுரம் பத்மநாபசாமி கோயிலின் அறங்காவலர், "தாசர்"
- புரவலர்-தலைவர், திருவனந்தபுரம் கேந்திர பாரதிய வித்யா பவன்
- தலைமை சாரணர், திருவிதாங்கூர் இளையோர் சாரணர் சங்கம், திருவிதாங்கூர்-கொச்சின் இளையோர் சங்கம் மற்றும் கேரள சிறுவர் சாரணர் சங்கம்.
- தலைமை புரவலர், சினேகம் பல்துறை சிறப்பு மருத்துவமனைத் திட்டம்
- புரவலர்- சுவாதி திருநாள் சங்கீத சபை 1991 முதல்
- புரவலர் - உத்திராடம் திருநாள் மருத்துவமனை
- புரவலர்- முத்தலமாதா சினேகம் அறக்கட்டளை
- 1938 முதல் புரவலர் -திருவனந்தபுரம் டென்னிசுச் சங்கம்
- புரவலர் -திருவனந்தபுரம் சங்கம்
- புரவலர் -திருவனந்தபுரம் நண்பர்-தேவை-அமைப்பு
- புரவலர்- அனந்தபுரம் அல்லாத குடியிருப்பாளர்கள் சங்கம் (அனோரா)
# உத்திராடம் திருநாள் மார்த்தாண்ட வர்மன்

## சொந்த வாழ்க்கை

இவர் காயம்குளத்தைச் சேர்ந்த இராணுவ உயர் அதிகாரி (லெப்டினன்ட்-கர்னல் ) கிருட்டிணன் கோபிநாதன் பண்டாலை என்பவரது மகளான அம்மாச்சி பனபிள்ளை அம்மா சிறீமதி ராதாதேவி பண்டாலை என்பவரை மணந்தார். இவர்களுக்கு அனந்தபத்மநாபன் தம்பி என்ற மகனும், பார்வதி தேவி தங்கச்சி என்ற மகளும் இருந்தனர். திருவனந்தபுரம் பட்டம் அரண்மனையில் உத்திராடம் திருநாள் வசித்து வந்தார். ஒரு சைவ உணவுப் பிரியரான இவர் ஒருபோதும் மது அருந்தாதவர். மேலும் இவர் காபி அல்லது தேநீர் அல்லது புகை ஆகியவற்றிலும் நாட்டமில்லாதவராக இருந்தார். இவர் ஒரு தொழில்முறை குதிரை சவாரி செய்பவராக இருந்து பல கோப்பைகளையும் வென்றுள்ளார். இவர் டென்னிசு, வளைதடிப் பந்தாட்டம், குழிப்பந்தாட்டம், கால்பந்தாட்டம் மற்றும் போலோ போன்ற விளையாட்டுகளை விளையாடினார். 1934 ஆம் ஆண்டில் இவரது சகோதரர் சித்திரை திருநாள் பலராம வர்மன் இவருக்கு ஒரு புகைப்பட கருவியை அளித்தார். இந்தக் கருவியைக் கொண்டு சுமார் 5,000 மேற்பட்ட புகைப்படங்களின் தொகுப்பை உருவாக்கினார். மேலும் இவர் நிறைய வாகனப் பந்தயங்களிலும் கலந்து கொண்டார். இசுடட்கார்ட்டில் உள்ள திருவனந்தபுரத்தில் உள்ள ஒரு தனியார் மருத்துவமனையில் அனுமதிக்கப்பட்டார். 2013 திசம்பர் 16 அன்று இருதய அடைப்பு காரணமாக இறந்தார். இவருக்கு மரியாதை செலுத்தும் விதமாக திசம்பர் 16 அன்று மாநில அரசு பொது விடுமுறை அறிவித்தது. உத்திராடம் திருநாள் மகாராஜா என்றாலும், மக்கள் இவரை 'தம்புரான்' மற்றும் 'திருமனசு' (ஆண்டவர் அல்லது உயர்நிலை) என்று அழைத்தனர். இவர் தலைநகரான திருவனந்தபுரத்தில் நடைபெற்ற அனைத்து கலாச்சார நிகழ்ச்சிகளிலும் கலந்து கொண்டு, பத்மநாபசாமியை தனது குடும்ப தெய்வமாக ஆண்டுக்கு இரண்டு முறை ஆராட்டு ஊர்வலத்திற்கு அழைத்துச் செல்வார். இவரது மனைவி அம்மச்சி பனபிள்ளை அம்மா சிறீமதி இராதாதேவி பண்டாலை 1993இல் இவருக்குப்பின் இப்பணிகளை செய்து வருகிறார்.
# உத்திராடம் திருநாள் மார்த்தாண்ட வர்மன்

## வாரிசு

உத்திராடம் திருநாளின் மறைவு காரணமாக மூலம் திருநாள் ராம வர்மன் திருவிதாங்கூரின் மகாராஜாவாகவும், ரேவதி திருநாள் பாலகோபால வர்மன் இளையராஜாவாகவும் ஆயினர்.
# உத்திராடம் திருநாள் மார்த்தாண்ட வர்மன்

## சுயசரிதை

உமா மகேஸ்வரி என்ற எழுத்தாளர் எழுதிய உத்திராடம் திருநாள் மார்த்தாண்ட வர்மனின் சுயசரிதையான *திருப்படித் தானம்* என்ற புத்தகத்தை மாத்ருபூமி நிறுவனம் வெளியிட்டது. திருவிதாங்கூர் மன்னர் அனுசம் திருநாள் வீரபாலா மார்த்தாண்ட வர்மர் தனது நாட்டை பத்மநாபசாமியிடம் "திருப்படித் தானம்" என்று குறிப்பிடும் ஒரு செயலின் மூலம் சரணடைந்ததாக இந்த புத்தகம் கி.பி. 1750களில் தொடங்குகிறது. திருவிதாங்கூர் ஆட்சியாளர்களின் கலை-கலாச்சார வாழ்க்கை முறையையும் இந்த புத்தகம் உள்ளடக்கியுள்ளது. மேலும் இவரது மூத்த சகோதரரும், மகாராஜாவுமான சித்திரை திருநாள் பலராம வர்மரைப் பற்றிய தனிப்பட்ட கணக்கையும் வழங்குகிறது.
# உடற்கூற்றியல் மாதிரி

**உடற்கூற்றியல் மாதிரி** (Anatomical model) என்பது மருத்துவ அல்லது உயிரியல் கல்விக்கு பயன்படுத்தப்படும் மனித அல்லது விலங்கு உடற்கூற்றியலின் முப்பரிமாண பிரதிநிதித்துவம் ஆகும்.  
உடற்கூறியலை பகுதியளவு வெட்டப்பட்டதாக காட்டும் வகையில் அல்லது நீக்கக்கூடிய பாகங்களைக் கொண்டிருப்பதாக இருக்கும் வகையில் இம்மாதிரிகள் இருக்கும். மாதிரி உடல் பாகங்களை அகற்றவும் ஆய்வு செய்யவும் மாணவனை இம்மாதிரிகள் அனுமதிக்கின்றன.  
உடற்கூறியல் முப்பரிமாண கணினி மாதிரிகள் இப்போது ஒரு மாற்றாக இருந்தாலும், உடற்கூறியல் பற்றிய நுண்ணறிவை வழங்குவதில் உடற்கூறியல் மாதிரிகள் இன்னும் நன்மைகளைக் கொண்டுள்ளன.
# ரேவதி திருநாள் பாலகோபால வர்மன்

**ரேவதி திருநாள் பாலகோபால வர்மன் (Revathi Thirunal Balagopal Varma )** இளவரசி உத்திரம் திருநாள் லலிதாம்பா பாயி (1923-2008), உத்திரட்டாதி திருநாள் கேரள வர்ம கோயில் தம்புரான் ஆகியோரின் மகனான 1953இல் திருவிதங்கூரின் இளையராஜாவாகப் பிறந்தார். இவர், திருவிதாங்கூரின் கடைசி அரசப் பிரதிநியான பத்மநாபசேவினி மகாராணி பூராடம் திருநாள் சேது லட்சுமி பாயியின் பேரனாவார். மேலும், புகழ்பெற்ற கலைஞரான ராஜா ரவி வர்மாவின் பெரிய பேரனும், ருக்மணி வர்மனின் சகோதரரும் ஆவார். எழுத்தாளரான சிறீகுமார் வர்மா இவரது உறவினராவார்.  
திரிப்பாப்பூர் கிளையின் தலைவரான மூலம் திருநாள் ராம வர்மாவுக்கு அடுத்ததாக ரேவதி திருநாள் இருக்கிறார். திருவிதாங்கூர் அரசக் குடும்பம் புகழ்பெற்ற சிறீ பத்மநாபசாமி கோயிலின் பாதுகாவலர்கள் ஆவர். பெங்களூரில் உள்ள பிஷப் காட்டன் ஆண்கள் பள்ளியிலும், பின்னர், பெர்க்லியிலுள்ள் கலிபோர்னியா பல்கலைக் கழகத்திலும் கல்வி கற்ற இவர், 1970களில் குடும்பத் தொழில்களை மேற்கொள்வதற்கு முன்பு முதுநிலை வணிக நிர்வாகத்தில் பட்டம் பெற்றார். வித்யா என்பவரை மணந்த இவருக்கு சம்யுக்தா என்ற மகளும், விக்ரமாதித்யன் என்ற மகனும் உள்ளனர்.
# ருக்மிணி வர்மா

**ருக்மிணி வர்மா (Rukmini Varma)** (பிறப்பு 1940) பெங்களூரைச் சேர்ந்த இவர் ஓர் இந்தியக் கலைஞராவார்.
# ருக்மிணி வர்மா

## வாழ்க்கை

திருவிதாங்கூரின் உத்திரம் திருநாள் லலிதாம்பா பாயி மற்றும் சிறீகேரள வர்மா கோயில் தம்புரான் ஆகியோருக்கும் நான்காவது மகளாகப் பிறந்தார். இவருக்கு இட்ட பெயர் பரணி திருநாள் இருக்மிணி பாயி என்பதாகும். இவர் மகாராணி சேது லட்சுமி பாயியின் பேத்தியும், திருவிதாங்கூர் அரசக் குடும்பத்தைச் சேர்ந்தவருமாவார். புகழ்பெற்றக் கலைஞர் ராஜா ரவி வர்மா இவரது பெரிய தாத்தா ஆவார். இவரது தந்தை கேரள வர்மா கரி மற்றும் கரிக்கோல் ஓவியங்களில் நிபுணத்துவம் பெற்ற ஒரு கலைஞராக இருந்தார். இவரது மகன் ஜெய்கோபால் வர்மாவும் ஒரு வண்ணக் கரிக்கோல் கலைஞராவார்.  
1970 களில் இவர் பெங்களூரின் சித்ரகலா பரிசத்தின் ஆலோசனைக் குழுவில் உறுப்பினராக இருந்தார். தற்போது இவர் 2015 செப்டம்பரில் நிறுவிய பெங்களூரில் உள்ள ராஜா ரவி வர்மா பாரம்பரிய அறக்கட்டளையின் தலைவராக உள்ளார்.  
ருக்மிணி வர்மா எழுத்தாளர் சிறீகுமார் வர்மாவின் உறவினராவார். மறைந்த தேவி பிரசாத் வர்மாவை மணந்த இவருக்கு வேணுகோபால் வர்மா, ஜெய்கோபால் வர்மா என்ற இரண்டு மகன்கள் உள்ளனர். இவரது சகோதரர் பாலகோபால் வர்மா திருவிதாங்கூரைச் சேர்ந்த இளையராஜா என்ற பட்டத்தை தற்போது வைத்துள்ளார்.
# இரவிவர்மன் தம்பி

**இரவிவர்மன் தம்பி (Iravivarman Thampi)** (1782-1856) இரயிமான் தம்பி என்றும் அழைக்கப்படும் இவர் ஒரு கர்நாடக இசைக்கலைஞரும், இசை அமைப்பாளரும் மற்றும் திருவிதாங்கூர் இராச்சியத்தைச் சேர்ந்த கவிஞருமாவார். சுவாதித் திருநாள் ராம வர்மனின் அரச சபையில் பாடல்களைப் பாடினார். இவரது இசையமைப்பில் மலையாளத்தின் மிகவும் பிரபலமான தாலாட்டுக்களில் ஒன்றான ஓமணத்திங்கள் கிடாவோ என்பதும் அடங்கும்.
# இரவிவர்மன் தம்பி

## சுயசரிதை

இரயிமான் தம்பி, எனற தனது தாத்தாவின் பெயரான இரவிவர்மன் தம்பி என்ற பெயரில், 1782 இல் பிறந்தார். திருவிதாங்கூர், கரமனையில் உள்ள கோட்டக்ககம் கிழக்கே மாடம், சேர்த்தலையின் அரச குடும்பத்தைச் சேர்ந்த கேரள வர்மா தம்புரான், புதுமனை அம்மாவீடு தம்பி குடும்பத்தைச் சேர்ந்த பார்வதி பிள்ளை தங்கச்சி ஆகியோர் இவரது பெற்றோர் ஆவர். இவரது தாயார், இளவரசர் மகரம் திருநாள் ரவி மர்மாவின் மகளும், தர்ம ராஜாவின் அரசக் குடும்பத்தைச் சேர்ந்த மருமகளுமாவார். தம்பி, தனது பெற்றோரால் கிழக்கே மாடம் வீட்டில் வளர்க்கப்பட்டார். மேலும் இவரது தந்தையிடமிருந்து ஆரம்பக் கல்வி கற்றப் பிறகு, இலக்கணம், மொழியியல், சமசுகிருத இலக்கியங்களில் சங்கரன் இளையாத்து என்ற ஆசிரியரின் கீழ் பாடம் படித்தார். இவர் தனது 14 வயதில் எழுதிய தனது முதல் கவிதையை திருவிதாங்கூரைச் சேர்ந்த கார்த்திகை திருநாள் தர்ம ராஜாவுக்கு அர்ப்பணித்தார். இது அவருக்கு திருவாங்கூர் நீதிமன்றத்தில் குறிப்பிடத்தக்க இடத்தைப் பெற்றது, மேலும் பலராம வர்மா, சுவாதி திருநாள், உத்திரம் திருநாள், இரண்டு ராணிகள், கௌரி பார்வதி பாயி மற்றும் கௌரி லட்சுமி பாயி ஆகியோரின் ஆதரவையும் பெற்றது.  
இரயிமான் தம்பி தனது தாய் மாமா புதுமனை கிருட்டிணன் தம்பியின் மகள் காளி பிள்ளை தங்கச்சி என்பவரை மணந்தார். மேலும் இத்தம்பதியருக்கு லட்சுமி குட்டி பிள்ளை தங்கச்சி என்கிற குட்டி குஞ்சு தங்கச்சி (1820-1914) உட்பட ஏழு குழந்தைகள் இருந்தனர். லட்சுமி குட்டி பிள்ளை தனது தந்தையின் கலை மற்றும் கவிதை மரபுகளைத் தொடர்ந்தார். தம்பியின் மற்றொரு மகள் அருமனையைச் சேர்ந்த மகாராஜா விசாகம் திருநாளின் மகன் நாராயணன் தம்பியை மணந்தார். சுவாதித் திருநாள் ராம வர்மன் பிறந்தபோது 'ஓமணத்திங்கள் கிடாவோ' என்ற தாலாட்டு எழுதினார், இது மலையாள மொழியில் மிகவும் பிரபலமான தாலாட்டுக்களில் ஒன்றாக மாறியது.  
தம்பி 1856 இல் இறந்துவிட்டார் என்று நம்பப்படுகிறது.
# மைசூர் பட்டு

**மைசூர் பட்டு (Mysore Silk)** என்பது இந்தியாவிலுள்ள கர்நாடகாவில், முக்கியமாக மைசூர் மாவட்டத்தில் உற்பத்தி செய்யப்படும் ஒருவகை பட்டுப்புடவை ஆகும். இந்திய நாட்டில் உற்பத்தி செய்யப்படும் மொத்தம் 20,000 மெட்ரிக் டன் மல்பெரி பட்டுகளில் 9,000 மெட்ரிக் டன் மல்பெரி பட்டு கர்நாடக மாநிலத்தில் உற்பத்தி செய்யப்படுகிறது. இதனால் நாட்டின் மொத்த மல்பெரி பட்டு உற்பத்தியில், இந்த மாநிலம் கிட்டத்தட்ட 45% பங்களிப்பு செய்கிறது. இது கே.எஸ்.ஐ.சி இன் கீழ் காப்புரிமை பதிவு செய்யப்பட்ட தயாரிப்பு ஆகும். கே.எஸ்.ஐ.சி நிறுவனம், **மைசூர் பட்டுப்புடவையின் தர அடையாள** உரிமையாளராக உள்ளது.
# மைசூர் பட்டு

## வரலாறு

முதன்முதலில், கி.பி.1780-1790 வரையிலான திப்பு சுல்தானின் ஆட்சிக் காலத்தில் மைசூர் இராச்சியத்தில் பட்டுத் தொழிலின் வளர்ச்சி காணப்பட்டது. பின்னர் இது உலகளாவிய மந்தநிலை , மற்றும் இறக்குமதி செய்யப்பட்ட பட்டு மற்றும் ரேயான் வகை இழைகளால் ஏற்பட்ட போட்டியின் காரணமாக பாதிக்கப்பட்டது. 20 ஆம் நூற்றாண்டின் இரண்டாம் பாதியில், இது மீண்டும் புத்துயிர் பெற்றது. மேலும், மைசூர் மாநிலம் இந்தியாவில் சிறந்த *மல்டிவோல்டின்* பட்டு உற்பத்தியாளராக ஆனது.
# மைசூர் பட்டு

## மைசூர் பட்டின் தோற்றம்

மைசூர் பட்டு வகையினை, கர்நாடகா சில்க் இண்டஸ்ட்ரீஸ் கார்ப்பரேஷன் லிமிடெட் (கே.எஸ்.ஐ.சி) தயாரிக்கிறது. இந்த தொழிற்சாலை 1912 ஆம் ஆண்டில் மைசூர் மகாராஜா ஸ்ரீ நல்வாடி கிருஷ்ணராஜா உடையார் என்பவரால் நிறுவப்பட்டது. ஆரம்பத்தில், அரச குடும்பத்தின் தேவைகள் மற்றும் அலங்கார துணிகளை அவர்களின் ஆயுதப் படைகளுக்கு பூர்த்தி செய்வதற்காக பட்டு துணிகள் தயாரிக்கப்பட்டு வழங்கப்பட்டன. இந்தியா சுதந்திரம் பெற்ற பிறகு, மைசூர் மாநில பட்டு வளர்ப்புத் துறை பட்டு நெசவுத் தொழிற்சாலையின் கட்டுப்பாட்டைக் கைப்பற்றியது. 1980 ஆம் ஆண்டில், இந்த தொழிற்சாலை கர்நாடக தொழில்துறை அரசாங்கமான கே.எஸ்.ஐ.சி.க்கு ஒப்படைக்கப்பட்டது. இன்று, மைசூர் பட்டு தயாரிப்புகளில் பட்டுப்புடவைகள், சட்டைகள், குர்தாக்கள், பட்டு வேட்டிகள் மற்றும் கழுத்தணிகள் ஆகியவை அடங்கும். மைசூர் பட்டு, புவிசார் குறியீடு அடையாளத்தையும் பெற்றுள்ளது.
# மைசூர் பட்டு

## செயல்முறை

மைசூர் மையத்தில் அமைந்துள்ள மைசூர் பட்டு தொழிற்சாலை ஏக்கர் நிலப்பரப்பில் பரவியுள்ளது. மேலும், இது, முக்கியமான பட்டு நெசவு மற்றும் பட்டு பொருட்களின் விநியோகத்திற்கு பொறுப்பாகும். இந்த தொழிற்சாலையின் பட்டுக்கான முக்கிய ஆதாரம் கர்நாடகாவின் ராம்நகர மாவட்டத்தைச் சேர்ந்தது. இது ஆசியாவில் பட்டு கூடுகளுக்கான மிகப்பெரிய சந்தையாகும். இந்த மாவட்டத்தின் பல்வேறு பகுதிகளைச் சேர்ந்த விவசாயிகள் தினமும் இந்த இடத்தில் பட்டு கூடுகளை விற்பனை செய்கிறார்கள். அரசாங்க ஏலச் செயல்பாட்டின் ஒரு பகுதியாக மைசூர் பட்டுத் துறையில் தினசரி நிபுணத்துவம் பெற்ற கே.எஸ்.ஐ.சி அதிகாரிகளிடமிருந்து இந்த சந்தையில் பட்டு கூடுகள் எடுக்கப்படுகின்றன. மேலும் அவை டி.நரசிபுராவில் அமைந்துள்ள மூல பட்டு உற்பத்தி தொழிற்சாலைக்கு அனுப்பப்படுகின்றன. இந்த தொழிற்சாலையில், பட்டு கூடுகள், நூல்களைப் பிரித்தெடுப்பதற்காக, வேகவைக்கப்பட்டு நூல் சுருள்களாக மாற்றப்பட்டு மைசூரில் அமைந்துள்ள நெசவுத் தொழிற்சாலைக்கு அனுப்பப்படுகின்றன. இந்த நூல்கள் பல்வேறு பட்டுப் பொருட்களை உற்பத்தி செய்யப் பயன்படுகின்றன, அவற்றில் மைசூர் பட்டுச் சேலை மிகவும் பிரபலமானது.  
மைசூர் பட்டுச் சேலை சரிகையில் 65% தூய வெள்ளி மற்றும் 0.65% தங்கம் இருப்பதால், இது இந்தியாவில் மிகவும் விலையுயர்ந்த பட்டுச் சேலைகளில் ஒன்றாக உள்ளது. இந்த விலை உயர்வு, கே.எஸ்.ஐ.சி என்ற பெயரில் பொதுமக்களை ஏமாற்றி மைசூர் பட்டுச் சேலை உற்பத்தி மற்றும் விற்பனை செய்யும் தனியார் உற்பத்தியாளர்களுக்கு வழிவகுத்தது. இந்த சிக்கல்களைத் தவிர்ப்பதற்காக, கே.எஸ்.ஐ.சி தனது தொழிற்சாலையில் உற்பத்தி செய்யப்படும் ஒவ்வொரு மைசூர் பட்டுச் சேலைகளிலும் தனித்துவமான குறியீடு, முப்பரிணாம படிம அடிப்படையிலான வடிவமைப்பு மற்றும் தனித்துவமான அடையாள பார்கோடு நெசவுகளை செயல்படுத்தியுள்ளது.